سیارہ

سیارہ(PLANET) ہک گیسیں یا چٹانیں نال بنڑیا ہویا وݙا گولہ ہوندے۔ جیڑھا تارے دے گرد گھمدے۔ ساݙی زمین وی ہک سیارہ اے تے اے ہک وݙے تارے (جیندا ناں سجھ اے) دے گرد 19 میل فی سیکنڈ یا  67  ہزار میل فی گھنٹہ دی رفتار نال گھمدی پئی اے۔

سیارے دی اپݨی روشنی کینی ہوندی۔ سیارہ تارے دی روشنی نال چمکدے۔

امریکی خلائی ادارے ناسا دے مطابق جیڑھی کائنات ساکوںݙسدی اے ہوندے وچ تقریباً  1023 سیارے پاتے ویندن۔ 

ساݙے سجھ تے اوندے گرد گھمنڑ والے سیارئیں کوں سجھ دا نظام[SOLAR SYSTEM]آکھیا ویندے۔ اے کُل 8 سیارے ہِن جنہیں دے ناں اے ہن:

1۔ عطارد [MERCURy]  _____سب توں چھوٹا

2۔ زہرہ [VENUS]  ______سب توں گرم

3۔ زمین[EARTH]  _______زندگی دا گھر

4۔ مریخ[MARS]  _______رتے رنگ والا

5۔مُشتری[JUPITER]  ______سب توں وݙا

6۔ زحل[SATURN]  ______برف دے ارباں گولے ایندے گرد پھردے پِن 

7َََََََ۔یورینس______[URANUS]نیلی تے ساوی جھال والا

8۔ نیپچون_______[NEPTUNE]  نیلے رنگ والا۔

 حوالہ 
کتاب: کائنات دا سفر ، مصنف : جعفر عباس بزدار ، ناشر: جھوک پبلشرز ملتان